# Israel al Festival de la Cançó d'Eurovisió

Israel ha participat en el Festival de la Cançó d'Eurovisió des del seu debut en 1973. Encara que no sigui geogràficament a Europa, Israel participa en el festival per ser membre actiu de la Unió Europa de Radiodifusió.

## Història

Israel ha guanyat Eurovisió en quatre ocasions. Izhar Cohen i Alphabeta van guanyar en 1978 amb l'èxit «A-ba-ni-bi». L'any següent van tornar a vèncer, a Jerusalem, amb la cançó «Hallelujah», interpretada per Gali Atari & Milk and Honey. La tercera victòria va ser en 1998, quan Dana International va representar el país amb la cançó «Diva», qui va provocar la ira de molts jueus ortodoxos al seu país natal per la seva condició de transsexual i, a més, va suposar un gran ressò mediàtic aprofitat pel sector més liberal d'Israel en favor de la llibertat i els drets de gais, lesbianes, transsexuals i bisexuals. Vint anys després, la cantant Netta va guanyar a Lisboa el Festival de la Cançó d'Eurovisió 2018, amb el tema «Toy».
Les cançons amb les quals Israel ha guanyat el festival van tenir un important èxit, però també algunes de les estrelles més conegudes del país han acudit al festival, com Ofra Haza i Noa.
En algunes ocasions, Israel ha presentat cançons amb missatges pacifistes. En 2009, Noa va ser acompanyada d'una cantant de procedència àrab, Mira Awad, amb el tema «There must be another way». L'any 2000, el grup Ping-Pong va treure banderes d'Israel i Síria i van cridar «Peace, peace!» en finalitzar la seva actuació. Durant un temps, es va afirmar que la cantant Ilanit va realitzar la seva actuació al festival de 1973, en el qual aquest país debutava, amb armilla antibales (un any després dels successos de l'Olimpíada de Múnic 1972), a causa de l'engruixat del seu vestit.
En 2015, Israel aconseguí passar de nou a la final, després de cinc anys sense fer-ho, amb la cançó «Golden Boy», de Nadav Guedj.
A més, Israel, juntament amb Espanya, Luxemburg, Irlanda i Suïssa són els únics països que han guanyat el festival mentre han sigut amfitrions.
En 21 ocasions, Israel ha aconseguit estar dins del TOP-10 de la final.

## Polèmica per la participació en el Festival de 2024

* Amb motiu de la Guerra Israel-Gaza més de mil músics finesos van demanar que es prohibís la participació d'Israel o que en cas contrari Finlàndia no hi participés. També des d'Islàndia, l'Associació de Compositors i Lletristes islandesa va demanar a la televisió pública que es retiraràs si Israel hi participava.
* Com a país amfitrió, Suècia va demanar que es prohibís també la participació del país israelià: Una mica més de mil artistes suecs, antics concursants i estrelles del pop van signar una carta oberta contra la participació d'Israel a l'esdeveniment. El participant britànic i el participant francès es van mostrar contraris a la participació d'Israel. Partits polítics irlandesos i espanyols també s'han mostrat en contra de la participació de l'estat hebreu.
* El 22 de febrer, la Unió Europea de Radiodifusió (UER) va rebutjar la lletra de la cançó, October Rain, proposada per Israel, en considerar-la massa política i va amenaçar de desqualificar el país si no la modificava, mentre la Corporació de Radiodifusió Israeliana (Kan) es va negar a fer tal cosa. Posteriorment, els israelians van presentar com a alternativa la cançó Dance Forever, segona classificada en la preselecció, que també va ser rebutjada per la UER pels mateixos motius. Hurricane, la tercera opció de la Kan, va rebre el vist-i-plau de l'organització el dia 7 de març.
* Eric Saade (representant de Suècia a Dusseldörf 2011 amb ascendència palestina) va ser convidat a actuar en la primera semifinal. Ell va voler mostrar el seu suport a Palestina amb un mocador palestí nugat a la monyica durant l'actuació. Posteriorment, la UER va comunicar que no es permetien mostrar símbols polítics, la qual cosa Saade va qualificar de «racisme». La UER va decidir no publicar l'actuació de Saade a Internet.
* Mustii, candidatura belga de la radiotelevisió fracòfona, va portar escrit al braç la paraula pau en anglès. Mentre que els sindicats de treballadores de la cadena pública flamenca VRT, com a protesta, van tallar l'emissió durant l'actuació d'Israel mostrant el següent comunicat:«Condemnem les violacions dels drets humans per part de l'estat d'Israel a Gaza. Israel està destrossant la llibertat de premsa. Per això interrompem temporalment l'emissió.»
* L'artista participant per Irlanda, Bambie Thug, amb maquillatge a la cara i les cames portava originalment escrites, fent ús de l'escriptura ogàmica, les paraules ceasefire (alto al foc), free Palestine (Palestina lliure) i Crown The Witch (coroneu a la bruixa). Però la UER va ordenar a l'artista a eliminar aquests missatges. En una roda de premsa posterior a les semifinals de l'edició, l'artista va expressar: «Era molt important per a mi perquè estic a favor de la justícia i a favor de la pau. Desafortunadament, avui he hagut de canviar els missatges i portar escrit només “coroneu a la bruixa” per ordre de la UER.».
* Un periodista espanyol va cridar «free Palestine» (palestina lliure, en anglès) durant l'assaig d'Israel i, segons relata ell mateix, diversos periodistes de la delegació d'Israel van acudir a increpar-lo. Arran d'açò, la radiotelevisió pública estatal d'Espanya va emetre també un comunicat afirmant la posició de la delegació espanyola a favor de la llibertat de premsa i reclamant a la UER que vetlara per ella.
* A Malmö, durant les setmanes del concurs, es van produir diverses protestes propalestina; fins i tot, encapçalades per l'activista Greta Thunberg, filla de Malena Ernman qui representar Suècia en el concurs el 2009. Thunberg exhibia pancartes on es llegia Welcome to Genocide Song Contest (benvinguts al Festival de la Cançó del Genocidi).
* Les representants de Grècia, Irlanda i Suïssa no van participar en la desfilada de banderes el dia de la final.
* El dia de la final, 11 de maig, després dels comentaris fets pels comentaristes de la televisió israeliana Corporació de Radiodifusió Israeliana durant l'actuació d'Irlanda en la semifinal, l'artista Bambie Thug va expressar que estava enfadada per les decisions que la UER estava prenent: «Estic enfadada amb altres equips que incompleixen les normes [de la UER] i encara se'ls permet participar.».
* A la gala final, la representant de Portugal, Iolanda, va exhibir unes ungles amb motius palestins, com el d'una kufia o d'un meló d'aigua, aquest últim usat per a referenciar la bandera de Palestina en contextos en què no es permet exhibir-la. Com a conseqüència d'això, la UER no va publicar a Internet l'actuació completa de la final, sinó la de la semifinal.

## Participacions
### Llegenda

| Any | Seu | Artista | Cançó | Final | Punts | Semifinal | Punts |
| 1973 | Luxemburg | Ilanit | «Ey Sham» | 4 | 97 | No va haver-hi semifinals | No va haver-hi semifinals |
| 1974 | Brighton | Kaveret | «Natati La Khayay» | 7 | 11 | No va haver-hi semifinals | No va haver-hi semifinals |
| 1975 | Estocolm | Shlomo Artzi | «At Va'Ani» | 11 | 40 | No va haver-hi semifinals | No va haver-hi semifinals |
| 1976 | La Haia | Chocolat, Menta, Mastik | «Emor Shalom» | 6 | 77 | No va haver-hi semifinals | No va haver-hi semifinals |
| 1977 | Londres | Ilanit | «Ahava Hi Shir Lishnayim» | 11 | 49 | No va haver-hi semifinals | No va haver-hi semifinals |
| 1978 | París | Izhar Cohen & the Alphabeta | «A-ba-ni-bi» | 1 | 157 | No va haver-hi semifinals | No va haver-hi semifinals |
| 1979 | Jerusalem | Gali Atari i Milk and Honey | «Hallelujah» | 1 | 125 | No va haver-hi semifinals | No va haver-hi semifinals |
| 1980 | La Haia | Haajim vehaajiyot | «Pizmon Chozer» | Retirat | Retirat | Retirat | Retirat |
| 1981 | Dublín | Hakol Over Habibi | «Halayla» | 7 | 56 | No va haver-hi semifinals | No va haver-hi semifinals |
| 1982 | Harrogate | Avi Toledano | «Hora» | 2 | 100 | No va haver-hi semifinals | No va haver-hi semifinals |
| 1983 | Múnic | Ofra Haza | «Hi» | 2 | 136 | No va haver-hi semifinals | No va haver-hi semifinals |
| 1984 | Luxemburg | Ilanit | «Balalaika» | Retirat | Retirat | Retirat | Retirat |
| 1985 | Göteborg | Izhar Cohen | «Olé, Olé» | 5 | 93 | No va haver-hi semifinals | No va haver-hi semifinals |
| 1986 | Bergen | Moti Giladi & Sarai Tzuriel | «Yavo Yom» | 19 | 7 | No va haver-hi semifinals | No va haver-hi semifinals |
| 1987 | Brussel·les | Datner & Kushnir | «Shir Habatlanim» | 8 | 73 | No va haver-hi semifinals | No va haver-hi semifinals |
| 1988 | Dublín | Yardena Arazi | «Ben Adam» | 7 | 85 | No va haver-hi semifinals | No va haver-hi semifinals |
| 1989 | Lausana | Gili & Galit | «Derekh Hamelekh» | 12 | 50 | No va haver-hi semifinals | No va haver-hi semifinals |
| 1990 | Zagreb | Rita | «Shara Barkhovot» | 18 | 16 | No va haver-hi semifinals | No va haver-hi semifinals |
| 1991 | Roma | Duo Datz | «Kan» | 3 | 139 | No va haver-hi semifinals | No va haver-hi semifinals |
| 1992 | Malmö | Dafna Dekel | «Ze Rak Sport» | 6 | 85 | No va haver-hi semifinals | No va haver-hi semifinals |
| 1993 | Millstreet | Sarah'li Sharon & The Shiru Group | «Shiru» | 24 | 4 | Kvalifikacija za Millstreet | Kvalifikacija za Millstreet |
| No hi va participar en 1994 ||||||||
| 1995 | Dublín | Liora | «Amen» | 8 | 81 | No va haver-hi semifinals | No va haver-hi semifinals |
| 1996 | Oslo | Galit Bell | «Shalom Olam» | No es va classificar | No es va classificar | 28 | 12 |
| No hi va participar en 1997 ||||||||
| 1998 | Birmingham | Dana International | «Diva» | 1 | 172 | No va haver-hi semifinals | No va haver-hi semifinals |
| 1999 | Jerusalem | Eden | «Yom Huledet» | 5 | 93 | No va haver-hi semifinals | No va haver-hi semifinals |
| 2000 | Estocolm | PingPong | «Sameyach» | 22 | 7 | No va haver-hi semifinals | No va haver-hi semifinals |
| 2001 | Copenhaguen | Tal Sondak | «En Davar» | 16 | 25 | No va haver-hi semifinals | No va haver-hi semifinals |
| 2002 | Tallinn | Sarit Hadad | «Nadlik Beyakhad Ner» | 12 | 37 | No va haver-hi semifinals | No va haver-hi semifinals |
| 2003 | Riga | Lior Narkis | «Milim La'Ahava» | 19 | 17 | No va haver-hi semifinals | No va haver-hi semifinals |
| 2004 | Istanbul | David D'Or | «Leha'amin» | No es va classificar | No es va classificar | 12 | 57 |
| 2005 | Kíev | Shiri Maimon | «HaSheket Shenish'ar» | 4 | 154 | 7 | 158 |
| 2006 | Atenes | Eddie Butler | «Together We Are One» | 23 | 4 | Top 11 de l'any anterior | Top 11 de l'any anterior |
| 2007 | Hèlsinki | Teapacks | «Push the Button» | No es va classificar | No es va classificar | 24 | 17 |
| 2008 | Belgrad | Boaz Mauda | «The Fire In Your Eyes» | 9 | 124 | 5 | 104 |
| 2009 | Moscou | Noa & Mira Awad | «There Must Be Another Way» | 16 | 53 | 7 | 75 |
| 2010 | Oslo | Harel Skaat | «Milim» | 14 | 71 | 8 | 71 |
| 2011 | Düsseldorf | Dana International | «Ding Dong» | No es va classificar | No es va classificar | 15 | 38 |
| 2012 | Bakú | Izabo | «Time» | No es va classificar | No es va classificar | 13 | 33 |
| 2013 | Malmö | Moran Mazor | «Rak bishvilo» | No es va classificar | No es va classificar | 14 | 40 |
| 2014 | Copenhaguen | Mei Finegold | «Same heart» | No es va classificar | No es va classificar | 14 | 19 |
| 2015 | Viena | Nadav Guedj | «Golden Boy» | 9 | 97 | 3 | 151 |
| 2016 | Estocolm | Hovi Star | «Made of Stars» | 14 | 135 | 7 | 147 |
| 2017 | Kíev | Imri Ziv | «I Feel Alive» | 23 | 39 | 3 | 207 |
| 2018 | Lisboa | Netta | «Toy» | 1 | 529 | 1 | 283 |
| 2019 | Tel-Aviv | Kobi Marimi | «Home» | 23 | 35 | País amfitrió | País amfitrió |
| 2020 | Rotterdam | Eden Alene | «Feker Libi» | Festival cancel·lat | Festival cancel·lat | Festival cancel·lat | Festival cancel·lat |
| 2021 | Rotterdam | Eden Alene | «Set Me Free» | 17 | 93 | 5 | 192 |
| 2022 | Torí | Michael Ben David | «I.M» | No es va classificar | No es va classificar | 13 | 61 |
| 2023 | Liverpool | Noa Kirel | «Unicorn» | 3 | 362 | 3 | 127 |
| 2024 | Malmö | Eden Golan | «Hurricane» | 5 | 375 | 1 | 194 |
| 2025 | Basilea | Yuval Raphael | «New day will rise» | | | | |

## Festivals organitzats a Israel

| Edició | Ciutat seu | Localització | Presentandors |
| Festival de la Cançó d'Eurovisió 1979 | Jerusalem | Centre Internacional de Convencions de Jerusalem | Yardena Arazi i Daniel Pe'er |
| Festival de la Cançó d'Eurovisió 1999 | Jerusalem | Centre Internacional de Convencions de Jerusalem | Dafna Dekel, Sigal Shachamon i Yigal Ravid |
| Festival de la Cançó d'Eurovisió 2019 | Tel-Aviv | Expo Tel-Aviv | Assi Azar, Bar Refaeli, Erez Tal i Lucy Ayoub |

## Galeria d'imatges

* Harel Skaat a Oslo (2010)
* Moran Mazor a Malmö (2013)
* Mei Finegold a Copenhaguen (2014)
* Nadav Guedj a Viena (2015)
* Hovi Star a Estocolm (2016)
* IMRI a Kíev (2017)
* Netta Barzilai a Lisboa (2018)
* Kobi Marimi a Tel-Aviv (2019)

## Referències

* ↑ 33 years ago today - Izhar Cohen & Alphabeta seal Israel's maiden win
* ↑ 40th Anniversary of 'Hallelujah': The Song Which Almost Bankrupted Israel
* ↑ Viva la diva! How Eurovision's Dana International made trans identity mainstream
* ↑ ISRAEL'S NETTA WINS THE 2018 EUROVISION SONG CONTEST!
* ↑ Vanha-Majamaa, Anton. «Muusikot jättivät Ylelle vetoomuksen, jossa he vaativat Euroviisuihin Israel-boikottia» (en finès). Yle, 16-01-2024. Arxivat de l'original el 22 de febrer 2024. [Consulta: 17 gener 2024].
* ↑ Kristjánsson, Alexander; Signýjardóttir, Ástrós. «Útvarpsstjóri tók við 9.000 undirskriftum um sniðgöngu í Eurovision» (en islandès). ruv.is. RÚV, 18-12-2023. Arxivat de l'original el 28 de gener 2024. [Consulta: 24 desembre 2023].
* ↑ Loberg, Therese; Rätzer, Sarah. «Aktivisterna: Därför kuppade vi i Mello» (en suec), 12-02-2024. Arxivat de l'original el 2024-02-13. [Consulta: 8 maig 2024].
* ↑ «Britain’s Olly Alexander addresses Israel Eurovision controversy» (en anglès britànic). Channel4, 05-05-2024. Arxivat de l'original el 2024-05-08. [Consulta: 8 maig 2024].
* ↑ «La Zarra, representante de Francia en Eurovisión 2023, pide que se expulse a Israel del festival» (en castellà). 20 minutos, 08-01-2024. [Consulta: 8 maig 2024].
* ↑ Kindregan, Robert. «Ireland ‘can’t go on’ with Eurovision due to Israel’s participation» (en anglès). Newstalk, 18-12-2023. [Consulta: 8 maig 2024].
* ↑ «Podemos registra una proposición no de ley que pide la expulsión de Israel en el festival de Eurovisión» (en espanyol europeu). Cadena SER, 01-02-2024. Arxivat de l'original el 2024-05-28. [Consulta: 8 maig 2024].
* ↑ Boker, Ran «האירוויזיון בסכנה: השיר עלול להיפסל בטענה ש'מילותיו פוליטיות', בתאגיד מתעקשים: לא נחליף» (en hebreu). Ynet, 21-02-2024. Arxivat 24 de febrer 2024 a Wayback Machine.
* ↑ Boker, Ran «שר החוץ ישראל כץ: 'זכותנו לשיר על מה שעברנו'; ה-EBU: 'תינתן הזדמנות להחליף את השיר'» (en hebreu). Ynet, 21-02-2024. Arxivat 21 de febrer 2024 a Wayback Machine.
* ↑ Boker, Ran «'אנחנו עוד נרקוד שוב': זה השיר הישראלי שהגיע למקום השני בדרך לאירוויזיון» (en hebreu). Ynet, 28-02-2024. Arxivat 1 de març 2024 a Wayback Machine.
* ↑ «Israel: KAN Confirms Changes to Previously Rejected Eurovision Songs». Eurovoix, 03-03-2024. Arxivat de l'original el 12 de maig 2024. [Consulta: 3 març 2024].
* ↑ Asraf Mizrahi, Dorit. «ישראל בדרך לאירוויזיון 2024 | עכשיו זה רשמי: עדן גולן תבצע את 'הוריקן' על הבמה בשוודיה» (en hebreu). Kan Hadashot. IPBC, 07-03-2024. Arxivat de l'original el 7 de març 2024. [Consulta: 7 març 2024].
* ↑ Pérez, Laura. «Un artista lleva un pañuelo palestino como reivindicación en el arranque de Eurovisión y la UER lo critica» (en castellà), 07-05-2024. Arxivat de l'original el 2024-05-10. [Consulta: 10 maig 2024].
* ↑ RTVE. «Miles de personas piden el boicot a Israel en Eurovisión por la guerra en Gaza antes de la semifinal en Malmö» (en castellà), 09-05-2024. Arxivat de l'original el 2024-05-10. [Consulta: 10 maig 2024].
* ↑ «Israel protesta a la UER per les esbroncades», 10-05-2024. Arxivat de l'original el 2024-05-10. [Consulta: 10 maig 2024].
* ↑ «Eric Saade om kritiken efter kuppen: ”I mina ögon är det rasism”» (en suec). SVT, 07-05-2024. Arxivat de l'original el 2024-05-11. [Consulta: 10 maig 2024].
* ↑ Méndez, Marcos. «"Es racismo": Eric Saade responde a la crítica de la UER, que ya paga cara su tibieza respecto a Israel» (en castellà), 08-05-2024. Arxivat de l'original el 2024-05-10. [Consulta: 10 maig 2024].
* ↑ Aliaga, Jose Gracia. «La UER y la organización de Eurovisión 2024 censuran a Eric Saade por reivindicar sus raíces palestinas durante la primera semifinal» (en castellà), 08-05-2024. Arxivat de l'original el 2024-05-08. [Consulta: 11 maig 2024].
* ↑ Moreno, Merce. «La decisión de la organización de Eurovisión contra Eric Saade tras su gesto solidario con Palestina» (en castellà), 08-05-2024. Arxivat de l'original el 2024-05-11. [Consulta: 11 maig 2024].
* ↑ «Mustii - Eurovision Song Contest» (en anglès). EBU. Arxivat de l'original el 2024-03-25. [Consulta: 10 maig 2024].
* 1 2 «La TV belga cortó la emisión de la semifinal de Eurovisión por la actuación de Israel, y Mustti mostró la palabra 'Paz'» (en castellà). Vertele, 10-05-2024. Arxivat de l'original el 2024-05-10. [Consulta: 10 maig 2024].
* 1 2 «La participació d’Israel en la segona semifinal d’Eurovisió agita Malmö». À Punt Mèdia, 10-05-2024. Arxivat de l'original el 2024-05-10. [Consulta: 10 maig 2024].
* ↑ Team, Eurovoix. «🇧🇪 Belgium: VRT's Semi-Final Two Coverage Interrupted by Call for Ceasefire» (en anglès britànic), 09-05-2024. Arxivat de l'original el 2024-05-10. [Consulta: 10 maig 2024].
* ↑ Vautrey, Jonathan. «Belgian broadcaster VRT shares trade union message condemning "violations of human rights by the State of Israel" ahead of Eurovision semi-final 2» (en anglès americà), 10-05-2024. [Consulta: 10 maig 2024].
* ↑ Browne, Niamh. «Bambie Thug "ordered" by EBU to change pro-Palestine ogham makeup» (en anglès). Arxivat de l'original el 2024-05-10. [Consulta: 10 maig 2024].
* 1 2 Álvarez, Jesús. «La UER prohibió a Bambie Thug los mensajes que pedían un "alto el fuego"» (en castellà), 08-05-2024. Arxivat de l'original el 2024-05-10. [Consulta: 10 maig 2024].
* ↑ McLaughlin, Charlotte. «Bambie Thug: Eurovision organisers made me alter Palestinian message» (en anglès), 08-05-2024. [Consulta: 10 maig 2024].
* ↑ Brophy, Daragh. «Bambie Thug says EBU 'ordered' change to Ogham make-up that spelled out pro-Palestine messages» (en anglès), 08-05-2024. Arxivat de l'original el 2024-05-10. [Consulta: 10 maig 2024].
* ↑ «Juanma Fernández a Twitter» (en castellà). Twitter. Arxivat de l'original el 2024-11-30. [Consulta: 11 maig 2024].
* ↑ Press, Europa. «Un periodista español denuncia que prensa israelí le ha intimidado en Eurovisión al gritar 'Palestina libre'», 10-05-2024. Arxivat de l'original el 2024-05-11. [Consulta: 11 maig 2024].
* ↑ «RTVE Comunicación y Participación a Twitter» (en castellà). Twitter.
* ↑ Vautrey, Jonathan. «RTVE requests the EBU ensures freedom of the press following harassment of journalists at Eurovision» (en anglès americà), 10-05-2024. [Consulta: 11 maig 2024].
* ↑ «Greta Thunberg encabeza protesta propalestina en Suecia | Video» (en castellà), 10-05-2024. Arxivat de l'original el 2024-05-10. [Consulta: 11 maig 2024].
* ↑ Staples, Louis. «Eurovision Is Plunged Into Crisis as Deep Political Divisions Intensify» (en anglès americà), 10-05-2024. Arxivat de l'original el 2024-05-11. [Consulta: 11 maig 2024].
* 1 2 «Bambie Thug 'angry' at Israeli Eurovision commentary about semi-final performance» (en anglès). RTÉ, 11-05-2024. Arxivat de l'original el 11 de maig 2024. [Consulta: 11 maig 2024].
* 1 2 Pérez, Adrián Ruiz, Laura. «Portugal logró colar en Eurovisión sus mensajes de apoyo a Palestina y puso en un aprieto a la UER» (en castellà), 12-05-2024. Arxivat de l'original el 2024-05-12. [Consulta: 13 maig 2024].
* ↑ Calvó Carrió, Sònia. «Per què la síndria s'ha convertit en símbol de solidaritat amb Palestina arreu del món?». 3cat, 19-01-2024. Arxivat de l'original el 2024-05-13. [Consulta: 13 maig 2024].
* ↑ Girit, Selin. «Guerra Israel - Hamás: cómo las sandías se convirtieron en un símbolo palestino» (en castellà). BBC, 14-11-2023. Arxivat de l'original el 2024-05-13. [Consulta: 13 maig 2024].